Այս ամռանը Հայաստանի կալանավայրերում, հատկապես փակ ռեժիմով պահվող դատապարտյալների և կալանավորված անձանց համար դժոխային պայմաններ են: Դրանք լրացուցիչ պատիժ են դատապարտյալների համար: Դատապարտյալների հարազատները հայտնում են «Հրապարակին», որ բերդերում չկա ջուր: «Նուբարաշեն» քրեակատարողական հիմնարկում ջուրը միացնում են օրվա մեջ երկու անգամ՝ մեկ-մեկուկես ժամով: «Առավոտյան 10-ից 11 ջուր ունեն և երեկոյան 19.00-ից մինչև 20.30: Խցերում պլաստիկից շշեր են պահում, որ ջուր հավաքեն», - գանգատվեց դատապարտյալներից մեկի եղբայրը: